CIVILDIENESTA TIESAS
PIRMĀS PALĀTAS PRIEKŠSĒDĒTĀJA RĪKOJUMS
2008. gada 22. janvārī
Lieta F‑106/06
Anže Erbežnik
pret
Eiropas Parlamentu
Izlīgums pēc Civildienesta tiesas ierosmes – Izslēgšana no reģistra
Priekšmets: Prasība, kas celta saskaņā ar EKL 236. pantu un EAEKL 152. pantu un ar ko A. Erbežniks [A. Erbežnik], kurš atsaucas uz likumīgām partnerattiecībām, kas nav laulība, ar Horvātes [Horvat] jaunkundzi, būtībā lūdz atcelt Parlamenta lēmumu, ar kuru viņam ir piešķirts iekārtošanās pabalsts atbilstoši likmei, kas
paredzēta ierēdņiem, kuriem nav tiesību uz apgādnieka pabalstu, un šī prasība īpaši attiecas uz pirmo minētā pabalsta trešdaļu,
kas saskaņā ar Civildienesta noteikumu VII pielikuma 5. panta 1. punktu un Pārējo darbinieku nodarbināšanas kārtības 24. pantu
un pēc prasītāja iesniegta samaksas lūguma 2005. gada maijā viņam tika izmaksāta saskaņā ar Parlamenta 2005. gada 2. jūnija
lēmumu šajā sakarā; pakārtoti, prasītājs lūdz Civildienesta tiesu noteikt Parlamentam pienākumu ņemt vērā viņa ģimenes stāvokļa
maiņu attiecībā uz tām pabalsta daļām, kas izmaksātas pēc viņa laulībām, kas notika 2005. gada augustā.
Nolēmums: Lietu F‑106/06 Erbežnik/Parlaments izslēgt no Civildienesta tiesas reģistra. Parlaments kā atlīdzību par tiesāšanās izdevumiem samaksā prasītājam
EUR 6000. Parlaments sedz savus tiesāšanās izdevumus pats.
Kopsavilkums
Ierēdņi – Prasība – Izlīgums Civildienesta tiesā – Izslēgšana no reģistra
(Civildienesta tiesas Reglamenta 69. un 74. pants)